Riżoluzzjoni tal-Parlament Ewropew dwar ir-rapport annwali mill-Kummissjoni lill-Parlament Ewropew dwar attivitajiet ta' anti-dumping, ta' kontra s-sussidji u ta' salvagwardja ta' pajjiżi terzi kontra l-Komunità (2004) (2006/2136(INI))



Official Journal 313 E , 20/12/2006 P. 0276 - 0279



P6_TA(2006)0450 Attivitajiet ta' anti-dumping, ta' kontra s-sussidji u ta' salvagwardja ta' pajjiżi terzi kontra l-Komunità (2004) Riżoluzzjoni tal-Parlament Ewropew dwar ir-rapport annwali mill-Kummissjoni lill-Parlament Ewropew dwar attivitajiet ta' anti-dumping, ta' kontra s-sussidji u ta' salvagwardja ta' pajjiżi terzi kontra l-Komunità (2004) (2006/2136(INI)) Il-Parlament Ewropew, - wara li kkunsidra r-rapport annwali mill-Kummissjoni lill-Parlament Ewropew dwar attivitajiet ta' antidumping, ta' kontra s-sussidji u ta' salvagwardja ta' pajjiżi terzi kontra l-Komunità (2004) (COM(2005) 0594), - wara li kkunsidra r-riżoluzzjoni tiegħu tat- 22 ta' Ottubru 2002 dwar id-Dsatax-il rapport mill-Kummissjoni lill-Parlament Ewropew dwar l-attivitajiet ta' anti-dumping u ta' kontra s-sussidji tal-Komunità— Ħarsa ġenerali tal-monitoraġġ ta' każi ta' anti-dumping, ta' kontra s-sussidji u ta' salvagwardja filpajjiżi terzi [1], - wara li kkunsidra r-riżoluzzjonijiet tiegħu ta' l- 14 ta' Diċembru 1990 dwar il-politika tal-Komunità ta' anti-dumping [2] u tal- 25 ta' Ottubru 2001 dwar it-trasparenza u d-demokrazija fil-kummerċ internazzjonali [3], - wara li kkunsidra d-dikjarazzjoni Ministerjali tar-raba' Konferenza Ministerjali ta' l-Organizzazzjoni Dinjija għall-Kummerċ (WTO) f'Doha (Qatar), li fil-punt 28 jippreskrivi negozjati biex jiġu riveduti l-ftehim dwar l-implimentazzjoni ta' l-Artikolu VI tal-GATT ta' l-1994 bil-ħsieb li jiġu kjarifikati u mtejba ddispożizzjonijiet relatati mad-dixxiplini, - wara li kkunsidra l-paragrafu 30 tad-dikjarazzjoni hawn fuq imsemmija, li jenfasizza l-bżonn li tiġi mtejba u kjarifikata l-ftehima dwar ir-riżoluzzjoni tat-tilwim, - wara li kkunsidra d-dikjarazzjoni ministerjali tas-sittax-il sessjoni tal-Konferenza Ministerjali tad-WTO dwar l-programm ta' ħidma għall-iżvilupp ta' Doha, u b'mod partikolari l-punti 28 u 34 u l-Anness D ta' dik id-dikjarazzjoni, - wara li kkunsidra t-23 rapport annwali mill-Kummissjoni lill-Parlament Ewropew dwar l-attivitajiet ta' anti-dumping u ta' kontra s-sussidji u ta' salvagwardja tal-Komunità (2004) (COM(2005)0360), - wara li kkunsidra l-Artikoli 45 u 112(2) tar-Regoli ta' Proċedura tiegħu, - wara li kkunsidra r-rapport tal-Kumitat għall-Kummerċ Internazzjonali (A6-0243/2006), A. billi l-Unjoni Ewropea hija figura ewlenija fil-kummerċ internazzjonali dinji, għadha forza ekonomika qawwija u fl-2004 kienet l-esportatur ewlieni tal-merkanzija fid-dinja, B. billi l-iżviluppi fil-kummerċ internazzjonali jagħmlu l-aċċess għas-swieq esterni importanti daqs id-difiża tas-swieq tagħna minn prattiki kummerċjali inġusti, C. billi l-liberalizazzjoni tal-kummerċ u ż-żieda dejjem ikbar fil-volum tal-kummerċ jippromwovu l-kompetizzjoni internazzjonali, iżda jżidu wkoll ir-riskju li l-esportazzjoni minn pajjiż partikolari tkun soġġetta għal miżuri tad-difiża tal-kummerċ, li għandhom impatt negattiv għall-kompetittività internazzjonali tan-negozji tal-Komunità, D. billi, taħt il-Programm ta' Liżbona, li ġie rivedut reċentement, il-Komunità għamlet objettiv għaliha nnifisha biex issaħħaħ l-ekonomija Ewropea billi, fost oħrajn, ittejjeb il-kompettitività tal-Komunità flekonomija dinjija, E. jirrikonoxxi li l-kompettitività tal-Komunità hija marbuta mill-qrib mat-twaqqif ta' sistema ta' kummerċ dinjija li hija miftuħa u ġusta kemm jista' jkun, F. billi l-kompettitività ta' l-ekonomija tal-Komunità ma tistax ma tkunx affettwata bl-impożizzjoni ta' ostakoli li huma jew ma humiex tariffi li m'humiex ibbażati fuq regoli tad-WTO, kemm jekk fil-Komunità kif ukoll jekk barra, G. jirrikonoxxi li l-Komunità hija ġeneralment ikkunsidrata bħala waħda li tuża l-istrumenti tad-difiża talkummerċ b'mod moderat u li għalhekk huwa fl-interess tal-Komunità li tassigura li l-imsieħba internazzjonali tagħha jadottaw leġiżlazzjoni u prattika li jkunu konformi kemm jista' jkun mar-regoli tad-WTO, 1. Hu mħasseb dwar iż-żieda fin-numru ta' każijiet tad-difiża tal-kummerċ li jinvolvu kemm lill-utenti abitwali ta' dawn l-istrumenti kif ukoll lil membri oħrajn tad-WTO li huma aktar reċenti; iqis illi, f'uħud minn dawn il-każijiet, ir-regoli tad-WTO ma ġewx irrispettati bis-sħiħ; jistieden lill-imsieħba Ewropew talkummerċ biex jirrispettaw b'mod rett ir-regoli tad-WTO sabiex tkun evitata ħsara ekonomika mhux ġustifikata; 2. Jistieden lill-imsieħba fil-kummerċ tal-Komunità sabiex ikunu konformi iktar mill-qrib ma' l-ispirtu u littra tal-ftehim fis-seħħ u l-każistika tad-WTO fir-rigward ta' l-istrumenti tad-difiża tal-kummerċ sabiex jevitaw kull forma ta' protezzjoniżmu; jistieden, b'mod partikolari, biex l-investigazzjonijiet ta' azzjonijiet ta' anti-dumping, ta' kontra s-sussidji u ta' salvagwardja, jitmexxew b'mod trasparenti u imparzjali; 3. Jilqa' l-għajnuna provduta mill-Kummissjoni lill-Istati Membri u lill-industrija Ewropea f'każijiet taddifiża tal-kummerċ imressqa minn pajjiżi terzi; iħeġġeġ lill-Kummissjoni biex twettaq monitoraġġ konstanti ta' l-azzjonijiet meħuda minn pajjiżi terzi biex tassigura li din hija xierqa u ġusta; 4. Tinkoraġixxi lill-Kummissjoni biex tintervjeni, flimkien ma' l-Istati Membri kkonċernati, biex tiddefendi l-industrija tal-Komunità kull meta jkun aċċertat li qed isir ksur tar-regoli tal-kummerċ internazzjonali; 5. Huwa ta' l-opinjoni li l-ħafna tilwim ikkawżat bl-applikazzjoni tal-miżuri tad-difiża tal-kummerċ jista' jiġi riżolt amikevolment għas-sodisfazzjon ta' kull parti kkonċernata; jikkunsidra, illi, il-Kummissjoni għandha tirreferri biss il-kwistjoni lill-korp tad-WTO għar-riżoluzzjoni tat-tilwim bħala l-aħħar soluzzjoni; 6. Jesprimi sodisfazzjoni għas-suċċess milħuq mis-sistema tad-WTO għar-riżoluzzjoni tat-tilwim, li wassal għal applikazzjoni aktar konsistenti tar-regoli multilaterali tal-kummerċ internazzjonali, u b'hekk poġġa ssistema fuq bażi aktar sigura u ta' min joqgħod fuqha; 7. Madankollu, jistieden lill-Kummissjoni sabiex tagħmel kampanja għal azzjoni biex tassigura li d-deċiżjonijiet tal-korp tad-WTO għar-riżoluzzjoni tat-tilwim jiġu implimentati aktar malajr u b'effikaċja, biex jiġi evitat l-użu ta' tattiki ta' dewmien li ma humiex ġustifikati u biex l-implimentazzjoni tal-liġi tal-kummerċ internazzjonali tkun aktar ċerta; 8. Jistieden il-Kummissjoni sabiex b'mod riżolut tkompli bin-negozjati mad-WTO biex l-applikazzjoni talmiżuri għad-difiża tal-kummerċ mill-Membri l-oħra tad-WTO tkun aktar effettiva, b'enfasi partikolari fuq ilpunti segwenti: a) l-applikazzjoni ta' regoli aktar stretti għar-reviżjonijiet ta' kull ħames snin, sabiex l-estensjoni tal-miżuri ta' l-anti-dumping u ta' kontra s-sussidji tkun eċċezzjonali; b) is-simplifikar ta' proċeduri ta' anti-dumping u t-tnaqqis fl-ispejjes tagħhom għall-impriżi li jikkoperaw ma' l-awtorità li tkun qed tinvestiga; c) l-analiżi ta' l-interess pubbliku u ta' l-impatt ta' dawn il-miżuri, skond il-metodi adottati mill-Komunità; d) iż-żieda fit-trasparenza ta' l-investigazzjonijiet, biex jiġu evitati prattiki illegali u jiġi garantit id-dritt ta' difiża għall-partijiet konċernati; e) il-limitazzjonijiet ta' miżuri għal dak li hu strettament meħtieġ biex jiġi eliminat "dumping" li jagħmel ħsara; f) it-twaqqif ta' grupp ta' arbitraġġ ad hoc — magħmul minn esperti fl-ambitu relevanti — li għalih jistgħu jiġu riferuti deċiżjonijiet biex jinbdew investigazzjonijiet ta' anti-dumping, u li jkun jista' jirrakkomanda li l-investigazzjoni għandha tintemm mingħajr dewmien jekk isib li r-regoli jkunu miksura; ilgrupp ad hoc għandu jkollu linji gwida ċari dwar il-kompetenza relevanti tal-membri tiegħu dwar lambitu relevanti; 9. Jiddispjaċih li, minkejja l-anomaliji identifikati fl-applikazzjoni tal-miżuri ta' salvagwardja, dan il-punt ma ġiex inkluż fl-aġenda tal-programm ta' Doha; 10. Jistieden lill-Kummissjoni, għalhekk, biex titkellem favur riforma tar-regoli li jirregolaw l-impożizzjoni ta' miżuri ta' salvagwardja fi ħdan id-WTO, sabiex jiġi limitat l-użu eċċessiv u mhux ġustifikat ta' tali miżuri; 11. Jistieden lill-Kummissjoni biex tikkunsidra jekk ikunx xieraq li tirrevedi radikalment ir-regoli dwar ilmiżuri tad-difiża tal-kummerċ (ta' kontra d-dumping, ta' kontra s-sussidji) skond il-protezzjoni tad-WTO, blgħan li tiġi inkluża n-non-osservanza tal-ftehim soċjali u ambjentali dinjija jew l-konvenji internazzjonali bħala forom ta' dumping jew sussidju; 12. Iħeġġeġ lill-Istati Membri biex ikomplu japplikaw approċċ "komuni" fir-rigward ta' dawn il-kwistjonijiet biex il-miżuri inkwistjoni jkunu jistgħu jiġu applikati b'mod aktar armonjuż fil-kuntest tal-Komunità u jitnaqqsu n-numru ta' azzjonijiet meħuda kontra l-Komunità, filwaqt li konstantement jippruvaw ikabbru lgħarfien tal-kwistjonijiet involuti; madankollu, azzjoni "komuni" m'għandhiex tintuża bħala skuża biex tappoġġja prattiki kummerċjali inġusti minn Stati Membri individwali; 13. Jenfasizza li jekk jiġi adottat approċċ "komunitarju" biss ikun possibbli li wieħed jiddefendi effettivament l-interessi leġittimi ta' l-intrapriżi żgħar u ta' daqs medju Ewropej li jesportaw, meta jiġu iffaċċjati bi prattiki ta' protezzjoniżmu mill-pajjiżi li jimportaw; 14. Jirrakommanda li l-Komunità terġa' tikkunsidra l-għoti ta' trattament preferenzjali lill-imsieħba filkummerċ li m'humiex jaġixxu skond ir-regoli tad-WTO, filwaqt li tikkunsidra l-interess u r-reċiprokaċità Komunitarji fir-relazzjonijiet kummerċjali; 15. Jenfasizza illi, biex ir-regoli l-ġodda dwar il-kummerċ internazzjonali jkollhom l-appoġġ tal-pubbliku, għandhom jiġu applikati b'mod trasparenti u konsistenti, skond il-prinċipju ta' l-istat tad-dritt, kemm fil- Komunità kif ukoll barra; 16. Jiffavorixxi li jingħata trattament preferenzjali lill-pajjiżi inqas żviluppati li qed jibdew il-proċess ta' industrijalizzazzjoni biex ikunu jistgħu jipproteġu l-industriji tagħhom li għadhom qed jibdew mill-perikli ta' kompetizzjoni esterna eċċessiva, sakemm tali deroga mill-prinċipji ġenerali tad-WTO tkun temporanja u tagħti benefiċċji reali lill-pajjiżi inqas żviluppati; 17. Jinkoraġġixxi t-twaqqif ta' programmi ta' taħriġ tekniku dwar azzjonijiet ta' anti-dumping u ta' kontra s-sussidji għall-pajjiżi kandidati jew l-pajjiżi li qed jiżviluppaw li jitolbuhom; iħeġġeġ ukoll lill-Kummissjoni sabiex tipprovdi assistenza u appoġġ lill-pajjiżi li qed jiżviluppaw li jwaqqfu sistema tad-difiża tal-kummerċ li hija kompatibbli mar-regoli tad-WTO; 18. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u l-parlamenti ta' l-Istati Membri. [1] ĠU C 300 E, 11.12.2003, p. 120. [2] ĠU C 19, 28.1.1991, p. 633. [3] ĠU C 112 E, 9.5.2002, p. 326. --------------------------------------------------